

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยสำนักงานรับรองมาตรฐานและประเมินคุณภาพการศึกษา (องค์การมหาชน) ได้กำหนดจัด “โครงการส่งเสริมสถานศึกษาและประสานความร่วมมือกับหน่วยงานต้นสังกัดเพื่อสร้างความรู้ ความเข้าใจ เกี่ยวกับกรอบแนวทาง รูปแบบ และวิธีการประกันคุณภาพภายนอกภายใต้สถานการณ์จำเป็นและเร่งด่วน เนื่องจากการแพร่ระบาดของโรคติดเชื้อไวรัสโคโรนา 2019 (COVID-19) ประจำปีงบประมาณ พ.ศ. 2565 ให้กับกลุ่มเป้าหมายสถานศึกษา (ระดับการศึกษาขั้นพื้นฐาน) ที่จะเข้ารับการประเมินคุณภาพภายนอก จากสำนักงานรับรองมาตรฐานและประเมินคุณภาพการศึกษา (องค์การมหาชน) และหน่วยงานต้นสังกัด ที่กำกับดูแลสถานศึกษา

ดังนั้น เพื่อสนับสนุนให้บุคลากรทางการศึกษามีโอกาสได้รับความรู้และเข้าถึงข้อมูลเกี่ยวกับ การประเมินคุณภาพภายนอกอย่างทั่วถึง จึงขอให้สำนักงานส่งเสริมการปกครองท้องถิ่นจังหวัดประชาสัมพันธ์ ให้องค์กรปกครองส่วนท้องถิ่นที่มีสถานศึกษาในสังกัด เข้าร่วมรับชมการบรรยาย หัวข้อ “กรอบแนวทาง รูปแบบ และวิธีการประกันคุณภาพภายนอกภายใต้สถานการณ์ COVID-19” ระดับการศึกษาขั้นพื้นฐาน ประจำปีงบประมาณ พ.ศ. 2565 ในวันที่ 19 มกราคม 2565 เวลา 13.00 - 15.30 น. ผ่านสื่อออนไลน์ Facebook Live (www.facebook.com/onesqa) โดยสามารถลงทะเบียนตอบรับได้ที่ QR Code ท้ายหนังสือนี้

กรมส่งเสริมการปกครองท้องถิ่น

มกราคม 2565

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9000 ต่อ 5314

โทรสาร ๐-๒๒๔๑-๙๐๒๑-๓ ต่อ 218

ไปรษณีย์อิเล็กทรอนิกส์ saraban@dla.go.th



ผอ.กง.สศ................................

หน.ฝ.มป.................................

จนท........................................

https://bit.ly/3GrTn2I